Өңірлерде 6 университеттік клиника, 14 аурухана, 11 перинаталдық және 3 ұлттық орталық салынады
DATE: 11:40, 11 Маусым 2024 | GMT +5
TITLE: Өңірлерде 6 университеттік клиника, 14 аурухана, 11 перинаталдық және 3 ұлттық орталық салынады
URL: https://kaz.inform.kz/news/onrlerde-6-universitettk-klinika-14-auruhana-11-perinataldik-zhane-3-ulttik-ortalik-salinadi-313ee9/
META: DATE: 11:40, 11 Маусым 2024 | GMT +5
TOTAL WORDS: 187
AUTHOR(S):
TEXT: «Тұжырымдаманы іске асырудың бірінші кезеңі денсаулық сақтау нысандары құрылысын кезең-кезеңімен жүргізуді көздейді. Бұл ретте 11 440 төсек орынды құрайтын 34 негізгі жоба қарастырылған. Өңірлер заманауи көп бейінді ауруханалармен қамтамасыз етіледі. Оның ішінде 6 университеттік клиника, 14 аурухана, 11 перинаталдық және 3 ұлттық орталық бар. Бұдан басқа денсаулық сақтау ныснадарын күрделі жөндеу және жабдықтау жұмыстары жалғастырылуда. Екінші кезең 2 500 медициналық нысанын қайта жаңғырту, жөндеу және жаңадан құрылыс салу арқылы жүзеге асырылады», - деді ол. Министрдің айтуынша, тұжырымдаманы іске асыру барысында балалар төсек-орындарының тапшылығын жою шаралары пысықталады. Атап айтқанда 200 төсек орынды Балалар онкология және гематология орталығының, 200 төсек-орынды Балалар хирургиясы орталығының, Астана қаласындағы Ұлттық шұғыл медициналық үйлестіру орталығы жанынан 200 төсек-орындық балалар корпусының құрылысы басталады. «Алматы қаласында Ұлттық инновациялық хирургия орталығының құрылысы қажет. Аталған шаралар халыққа жоғары мамандандырылған медициналық көмектің қолжетімділігін және республикалық ғылыми-зерттеу институттарының және ұлттық орталықтардың жұмысын күшейтеді», - деді Ақмарал Әлназарова. Айта кетерлігі, тұжырымдаманы іске асыру барысында мына нәтижелерге қол жеткізу жоспарланған:. - денсаулық сақтау нысандарының тозу дәрежесін төмендету;. - типтік емес үлгідегі нысандардың үлесін 25 пайызға азайту;. - денсаулық сақтау нысандарының жабдықталуын 88-90 пайызға ұлғайту және нормативтерге сәйкес білікті медицина қызметкерлерімен қамтамасыз ету
